**Årsmøte i Herøy Rotaryklubb 11. desember 2017.**

For Rotaryåret 1/7 2016 – 30/6 2017.

Det var 20 medlemar og 2 gjestar til stades.

Opningssong: «Nå tennes tusen julelys» leia av Steinar Åheim.

President Paul Lillebø ynskte alle velkomne.

Val av møteleiar: Paul Lillebø.

Val av sekretær: Oddrun Eidem Kleppe.

**Årsmøtesaker:**

**Sak 1:** **Årsmelding.** Past president Rolf Arne Klungsøyr las opp årsmeldinga for rotary-året 2016 – 2017. Årsmeldinga var grundig og god!

Årsmeldinga vart samrøystes godkjent. Rolf Arne sender den ut til medlemane på e-post.

**Sak 2**: **Rekneskap.** Kasserar Terje Krogset gjekk gjennom rekneskapen for 2016 – 2017. Den var på førehand sendt ut til alle medlemane. Den var revidert av Roar Skoglund.

Rekneskapen vart samrøystes godkjent.

**Sak 3:** **Kontingent.** Det kom framlegg om at kontigenten blir uendra på kr. 2.800,- (kr. 1.400 pr. halvår) for rotary-året 2018-2019.

Kontigenten vart samrøystes godkjent.

**Sak 4:** **Jektenaustet.** Framlegg frå styret: Herøy Rotary vedtek å gje prosjektet «Jektenaustet og formidlingsbygg til Sunnmørsjekta Anna Olava» inntil kr. 25 000,-. Styret ved kasserar får fullmakt til å betale ut dette når prosjektet er dokumentert fullfinansiert. Summen er teken frå posten prosjektmidlar.

Framlegget vart samrøystes vedteke.

**Sak 5: Val.**

Innkomande president Oddrun Eidem Kleppe, kom med framlegg til nytt styre for 2018-2019:

President: Oddrun Eidem Kleppe

Past president: Paul Lillebø

Ink. President: Bjørn Martin Åsen

Sekretær: Tove Worren

Kasserar: Terje Krogset

Styremedlemar:

Medlemskap: Per Kristian Frøysa

Service/prosjekt: Ola Vestavik

Adm./program: Lilly Åse Skogen

TRF: Per Arne Gjerdsbakk

Alle vart samrøystes valde.

**Sak 5: Vedtektsendringar.** Rolf Arne Klungsøyr orienterte om revidering av Herøy Rotary sine vedtekter. Dei reviderte vedtektene vert sende ut til medlemane og så skal dei vedtakast på eit medlemsmøte etter nyttår.

**Avslutning:** Årsmøtet vart avslutta med songen: «det kimer no til julefest».

Dato……………………………….

……………………………………………………….. ……………………………………………………………

President Paul Lillebø Sekretær Oddrun Eidem Kleppe